Sagunt participarà en la VII Fira de Turisme de les Comarques Valencianes que s'inaugura hui
05 d’abril 2019

![Imagen 1](/media/nfaluqad/77_mac_natalia-antonino-teatro.jpg)

Sagunt participarà en la VII Fira de Turisme de les Comarques Valencianes que s'inaugura este divendres, 5 d'abril, a les 18 hores, en la plaça de bous de València. La delegació de Turisme de l’Ajuntament de Sagunt estarà present amb l'expositor municipal que oferirà variada i àmplia informació turística durant este esdeveniment que es prolongarà tot el cap de setmana. L'entrada serà gratuïta.

  

La regidora de Turisme, Natalia Antonino, ha afirmat que “**Sagunt acudix un any més a la Fira de les Comarques per a exhibir tot eixe potencial que té la comarca de Camp del Morvedre i treballar en la promoció i difusió de totes eixes iniciatives que s'han anat donant durant estos dos anys del Pla de Dinamització i Governança del Camp de Morvedre. Per tant, li direm a la resta de comarques i als visitants que acudisquen que la comarca del Camp de Morvedre té un potencial gran i que vinguen a gaudir-la**”.

  

En el recinte se situaran més expositors de totes les comarques que integren la fira, 43 casetes/estands, així com llocs gastronòmics, en els quals els visitants podran degustar la diversitat de plats i begudes que oferixen els municipis valencians. Serà una trobada ineludible en la qual Sagunt oferirà informació turística sobre el municipi.

  

La fira, que es desenvoluparà del 5 al 7 d'abril, comptarà amb activitats, gastronomia i nombrosos expositors que oferiran informació sobre els diferents recursos turístics que oferix la província. Així, hi haurà tallers artesanals, actuacions musicals i folklòriques, degustacions de productes gastronòmics, etc. L'objectiu d’esta fira és la promoció turística de València i les seues comarques i servir de lloc per a la participació de les mancomunitats, ajuntaments i empreses.​

*   [](http://www.facebook.com/sharer.php?u=https://aytosagunto.es/va/actualitat/sagunt-participara-en-la-vii-fira-de-turisme-de-les-comarques-valencianes-que-s-inaugura-hui/ "Facebook")
*   [](http://twitter.com/share?url=https://aytosagunto.es/va/actualitat/sagunt-participara-en-la-vii-fira-de-turisme-de-les-comarques-valencianes-que-s-inaugura-hui/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participara-en-la-vii-fira-de-turisme-de-les-comarques-valencianes-que-s-inaugura-hui/ "Linked In")
*   [](mailto:?body=https://aytosagunto.es/va/actualitat/sagunt-participara-en-la-vii-fira-de-turisme-de-les-comarques-valencianes-que-s-inaugura-hui/)